# Gwnaethpwyd yng Nghymru 2021/22

Cefnogi cyrff sydd yn cyflwyn ffilmiau Prydeinig, annibynnol a rhyngwladol i gynulleidfaoedd ar draws Cymru a’r DU.

**Rhagor o bobl, Rhagor o Leoedd, Rhagor o Ffilmiau**

Cyflwyniad  
Mae Canolfan Ffilm Cymru yn dathlu sinema. Rydym yn cefnogi cyrff sydd yn dangos ffilmiau i gynulleidfaoedd cyhoeddus, o wyliau ffilm, i gymdeithasau a chanolfannau celfyddyd cymysg. Nod y gronfa yma ydy cyflwyno’r gorau o ffilmiau Prydeinig, annibynnol a rhyngwladol i gynulleidfaoedd ar draws Cymru.  
  
Rydym yn rhan o rwydwaith DU gyfan o wyth o ganolfannau a gyllidir gan y Loteri Cenedlaethol drwy Sefydlad Ffilm Prydeinig (BFI). Rydym yn ffurfio’r Rhwydwaith Cynulleidfa Ffilm (FAN) gyda Chapter wedi’i benodi fel y ‘Corff Arweiniol Canolfan Ffilm’ (FHLO) yng Nghymru.

Am enghreifftiau o’n gwaith hyd yn hyn, edrychwch [**uchafbwyntiau Canolfan Ffilm Cymru**.](https://canolfanffilmcymru.org/cy/amdanom-ni/)

# Beth ydy Ffilmiau Cymreig?

Mae Canolfan Ffilm Cymru yn cefnogi cyrff sydd yn dangos ymrwymiad drwy gydol y flwyddyn i ffilmiau annibynnol [1] **Treftadaeth Sgrin**

Ffilmiau nodwedd proffesiynol, ffilmiau byr a dogfen y mae eu hawliau’n cael eu dal gan archifau sgrin e.e. The Life and Times of David Lloyd George (1918) neu ffilmiau amatur mewn casgliadau personol.

**Ffilmiau Nodwedd a Ffilmau Dogfen**

* Yn cynnwys talent Cymreig (cyfarwyddwr/ cynhyrchydd/ awdur/ prif gast) e.e. ffilmiau’r actor [Ray Milland](https://filmhubwales.org/en/films/welsh-legends-ray-milland-season/).
* Wedi’u gwneud gan gwmnïau cynhyrchu neu wneuthurwyr ffilmiau sydd yn weithredol yng Nghymru (yn cynnwys y rhai a wnaethpwyd gyda chyllid asiantaeth Gymreig neu Lywodraeth Cymru) e.e. [Eternal Beauty](https://filmhubwales.org/en/films/eternal-beauty/) (2020).
* Wedi’u gosod yng Nghymru, neu sy’n delio gyda straeon, digwyddiadau neu bobl Cymru e.e. [Tiger Bay](https://filmhubwales.org/en/films/tiger-bay/) (1959).
* Ffilmiau Cymraeg e.e. [Yr Ymadawiad](https://filmhubwales.org/en/films/yr-ymadawiad-the-passing/) (2016).
* Wedi’u gosod yng Nghymru neu yn delio gyda chymeriadau, digwyddiadau neu sefyllfaoedd yng Nghymru (gwir neu ddychmygol). e.e. [Pride](https://filmhubwales.org/en/films/pride/) (2014). Caiff ffilmiau fel y rhain ac eraill eu hadolygu fesul cais.

[1] Mae enghreifftiau yn cynnwys: ffilmiau ieithoedd tramor gydag is-deitlau, ffilmiau dogfen, ffilmiau clasurol neu archif, ffilmiau sy’n anodd eu rhoi o dan bennawd, ffilmiau sy’n adrodd stori mewn dull anghonfensiynol, heriol, ffilmiau sydd yn arbrofol gyda thechnegau sinematig neu ffilmiau sy’n gwneud i chi feddwl nad ydyn nhw ar gyfer adloniant yn unig. BFI catalog ffilm chwiliadwy: <http://collections-search.bfi.org.uk/web>

# Beth fyddwn yn ei wneud yn fhw i gefnogi Ffilmiau Cymreig

# Yn ychwanegol at ein galwad am brosiectau ffilmiau Cymreig, rydym yn gweithio trwy gydol y flwyddyn ar y gweithgareddau canlynol i hyrwyddo ffilmiau Cymreig:

* Ers 2013, rydym wedi cynnal 14 [diwrnod rhagddangos ffilmiau Cymreig](https://filmhubwales.org/en/projects/welsh-film-preview-days/) mewn 10 gwahanol lleoliad ar draws Cymru, gan alluogi arddangoswyr i weld ffilmiau o flaen llaw, rhwydweithio a chefnogi rhaglennu.
* Rydym yn cynnig [ystafell rhagddangos](https://filmhubwales.org/en/the-screening-room-previews/) i aelodau Canolfan lle mae modd iddyn nhw wylio sginwyr ffilmiau Cymreig ar-lein.
* Rydym yn anfon newyddlenni rheolaidd yn cynnwys diweddariadau ar ffilmiau newydd.
* Rydym yn siarad yn rheolaidd gyda dosbarthwyr, gwneuthurwyr ffilm ac asiantaethau fel Ffilm Cymru Wales a [Cymru Greadigol](https://www.wales.com/creative-wales) ar ffilmiau newydd sydd i ddod, gan drosglwyddo gwybodaeth drwy’r rhwydwaith.
* Rydym yn cynnal rhwydwaith DU rhaglenwyr ifanc gyda 4 lleoliad yng Nghymru a llawer mwy ledled y DU. Mae hyn yn rhoi cyfleoedd i gynulledifaoedd ifanc roi adborth ar ffilmiau Cymreig.
* Rydym yn cynnig adran [Gwnaethpwyd yng Nghymru](https://filmhubwales.org/en/film-catalogue/) ar ein gwefan lle mae catalog o ffilmiau Cymreig wedi’u rhestru, yn cynnwys pecynnau wedi’u curadu’n ganolog fel [Depictions of Motherhood](https://filmhubwales.org/en/depictions-of-motherhood/) a [Queer Love](https://filmhubwales.org/en/queer-love-package/).
* Rydym yn cynnal cyfarfodydd yn rheolaidd rhwng y cyrff ffilm ehangach yng Nghymru, o hyfforddiant i gynhyrchu, i ddatblygu dulliau marchnata canolog i ffilmiau Cymreig sydd yn rhoi hwb i broffil ffilmiau newydd ac yn cynnig gweithgaredd gwerth ychwanegol.
* Rydym yn cynnal ymchwil i botensial Gwnaethpwyd yng Nghymru fel brand ac yn ddiweddar rydym wedi penodi Swyddog Gwnaethwyd yng Nghymr i adeiladu perthnasoedd ac ymwybyddiaeth cenedlaethol.

**Enghreifftiau o brosiectau blaenorol:**

* Tymor ffilmiau Cymreig, Pontio,Bangor.
* Off y Grid (mae ffilmiau Cymreig yn elfen graidd). Mae saith lleoliad yn cydweithio i greu cynnwrf o amgylch ffilmiau yng ngogledd Cymru, cynyddu traffig cynulledifaoedd rhwng safleoedd a rhannu marchnata

**Am wybodaeth ynghylch rhywfaint o’n gwaith hyd yn hyn, ewch i uchafbwyntiau FHW.**

## Ein blaenoriaethau

Caiff pob cynnig ei asesu yn erbyn y gallu a’r potensial i ddiwallu un neu ragor o amcanion craidd FHW:

### Cynhwysiant

Rhaglenni ystyrlon drwy gydol y flwyddyn sydd yn dathlu amrywiaeth ar y sgrin, yn y gynulleidfa a thu ôl i’r camera

* Rhaglenni wedi’u harwain gan ac ar gyfer cymunedau lleiafrifol (e.e. Cynulleidfaoedd LGBTQIA+, POC Du ac heb fod yn Ddu, cynulleidfaoedd anabl, anghenion amlsynhwyraidd, grwpiau cymdeithasol economaidd isel, gwledig ac wedi’u tanwasanaethu, grwpiau ynysig, ieithoedd lleiafrifol)\*
* Gwaith allgyrraedd penodol sydd yn dod â chynulleidfaoedd i’r gofod ffilm.
* Rhaglenni ffilm sydd yn cynrychioli diwylliannau a hunaniaethau amrywiol ac ac oddi ar y sgrin.

### \*mae gennym ddiddordeb arbennig mewn clywed oddi wrth aelodau sydd yn creu rhaglennu hygyrch i gynulledifaoedd gyda namau clyw neu golwg.

### Cynulleidfaoedd ifanc Gwella mynediad drwy gydol y flwyddyn i ffilmiau i gynulleidfaoedd ifanc rhwng 16-30 oed,

* Dewisiadau o ffilmiau Prydeinig, annibynnol a rhyngwladol yn rheolaidd ar bris fforddiadwy
* Anogaethau neu atebion teithio i gynulleidfaoedd ifanc neu deuluoedd mwy ynysig.
* Cyfleoedd i gasglu adborth gan ac adeiladu sgiliau i gynulleidfaoedd ifanc sydd yn gallu ffurfio rhaglenni yn y dyfodol.
* Cynlluniau curadurol ifanc,
* Prosiectau partneriaeth gydag Into Film ar gyfer pobl ifanc 16-19 oed sydd yn creu perthnasoedd cryf rhwng cynulleidfaoedd ifanc a’u lleoliadau lleol.

### Ymgysylltu gyda Chynulleidfaoedd

Denu a chynnal cynulleidfaoedd ar gyfer sinema Prydeinig annibynnol (yn cynnwys Cymreig) a rhyngwladol, gan gynnig profiad diwylliannol dwfn:

* Dulliau marchnata a chysylltiadau cyhoeddus sydd yn profi technegau arloesol i ddenu cynulleidfaoedd,
* Defnyddio technolegau digidol i hyrwyddo ymgysylltiad cyfoes gyda ffilmiau, fel sesiynau Holi ac Ateb byw neu vox pops,
* Gwaith allgyrraedd hir dymor i ymgysylltu gyda rhai sydd ddim yn mynychu yn hytrach na digwyddiadau untro,
* Ymchwil cynulleidfa sydd yn ein galluogi i ddeall ein cynulleidfaoedd.
* Dathlu ffilmiau gyda chysylltiadau Cymreig gan gynnig llwyfan i dalent Cymreig.
* Gwyliau neu rwydweithiau arloesol sydd yn annog modelau darpariaeth cynaliadwy a chynulleidfaoedd yn dychwelyd i sinemau Prydeinig, rhyngwladol ac annibynnol. Gellir hefyd gofyn am gyllid gan [Ffilm Cymru Wales](http://www.ffilmcymruwales.com/index.php/en/see-welsh-film/funding) ar gyfer cyllido gwyliau neu ar gyfer gwyliau o arwyddocad cenedlaethol o [Gronfa Cynulleidfa BFI](https://www.bfi.org.uk/supporting-uk-film/distribution-exhibition-funding/bfi-audience-fund).

Gweler hefyd ein [Strategaeth Gwyliau](https://canolfanffilmcymru.org/cy/support/strategaeth-yr-wyl/) ar gyfer cefndir.

**Treftadaeth**

Dathlu ein hunaniaeth cenedlaethol, iaith a diwylliant drwy ffilm.

* Hwyluso rhagor o fynediad i dreftadaeth sgrin gan ganolbwyntio ar gasgliadau cenedlaethol a rhanbarthol, cynyddu gwerthfawrogiad ar gyfer ffilmiau treftadaeth ar draws pob oedran.

### Sgiliau

Gweler ein [Canllawiau Hyfforddi](https://canolfanffilmcymru.org/cy/cefnogaeth/gwneud-cais-am-fwrseriaeth-hyfforddi/) i wneud cais am fwrseriaeth sgiliau.

### Cynaliadwydd Amgylcheddol

Rydym yn ymrwymedig i leihau effaith amgylcheddol y gwaith a gefnogwn ac rydym yn gofyn i bawb sydd yn derbyn cyllid i wneud yr hyn a allant i gyfrannu at y nod yma.

Fel rhan o’ch cais, gofynnir i chi pa fesurau y gallech eu cymryd i gadw effaith amgylcheddol eich prosiect i’r lleiaf.

Mae rhai enghreifftiau ysbrydoledig o arddangoswyr sydd yn gwneud gwaith yn y maes yma yn cynnwys Scott Cinemas, HOME, Curzon and Depot. Mae gennym hefyd restr o adnoddau ar ein gwefan, yn cynnwys [ICO Greening Your Cinema Toolkit](https://filmhubwales.org/en/ico-green-cinema-toolkit/).

### Safonau Amrywiaeth BFI

Rydym wedi ymrwymo i sicrhau bod cynulleidfaoedd sydd wedi eu heffeithio yn anghymesur fel POC Du neu POC heb fod yn Ddu, pobl anabl, Byddar a niwroamrywiol yn gallu profi ffilmiau annibynnol ac yn cael eu croesawu i ofod gwyliau. Rydym yn cefnogi [**Safonau Amrywiaeth BFI**](https://www.bfi.org.uk/inclusion-film-industry/bfi-diversity-standards)**,** y gellir eu rhannu’n fras i’r pedwar maes canlynol:

* Ar sgrin (darlunio naratif, cast a lleoedd amrywiol).
* Criw amrywiol (pwy sydd yn rhan o wneud y ffilmiau a ddangosir?)
* Mynediad i’r diwydiant neu hyfforddiant (yn cynnig cyfleoedd hygyrch i brofiad gwaith neu ddatblygiad proffesiynol).
* Darparu ar gyfer cynulleidfaoedd gwahanol (darparu mynediad i’r anabl, prosiectau arbenigol i gynulleidfaoedd targed, darparu ar gyfer rhanbarthau penodol yn y DU).

Rydym hefyd yn annog partneriaid i archwilio canllaw Sinema Cynhwysol i [‘Chwalu Anghyfartaledd Strwythurol yn eich Sinema’.](https://inclusivecinema.org/how-to-guides/dismantling-structural-inequality-in-your-cinema/)

# Cefnogaeth Gwnaethpwyd yng Nghymru ar gael

* Mae Canolfan Ffilm Cymru yn dathlu Cymru drwy ffilm drwy gydol y flwyddyn drwy Strategaeth Gwnaethpwyd yng Nghymru.
* Hyd yn hyn rydym wedi cefnogi arddangos 235 o ffilmiau Cymreig unigryw.
* Ein nod ydy cefnogi adrodd straeon Cymreig ar draws Cymru, y DU ac yn rhyngwladol

**Rydym yn cynnig dau fath o gyllid ffilm i brosiectau yn rhedeg rhwng 1 Ebrill 2021 a 31 Mawrth 2022 yn ychwanegol at amrediad o weithgareddau cenedlaethol wedi’u bwriadu i roi hwb i gynulleidfaoedd ar gyfer ffimliau Cymreig.**

**Cronfa Arddangos Ffilmiau (CAFf)**Os ydy ffilmiau Cymreig yn rhan mawr o’ch cynlluniau ailagor ar ôl Covid-19 a’ch bod angen cefnogaeth ar gyfer costau gweithgaredd i raglenni sgrinio hirach o ffilmiau ar draws y flwyddyn, gallwch wneud cais i’r Gronfa Arddangos Ffilmiau

Does dim angen enwi rhestr lawn o ffilmiau ar adeg gwneud cais ond mae angen i bartneriaid fod yn ymroddedig i ddatblygiad cynulleidfaoedd ffilmiau Cymreig ar draws y flwyddyn, yn cynnwys ffilmiau newydd a rhyw syniad o deitlau hanesyddol os yn berthnasol.

Fe fydd prosiectau sydd yn cynhyrchu incwm, partneriaethau rhwng lleoliadau a mynediad i gymunedau lleiafrifol yn cael eu blaenoriaethu.

**Pot Cynigion CAFf**Rydym hefyd yn cynnig potiau cynigion llai o hyd at £500 i raglenni ffilmau archif Cymreig, Cymraeg neu ffilmiau a wnaethpwyd yng Nghymru fel rhywbeth untro, ar sail treigl.

Gall enghraifft o hyn gynnwys rhaglennu un neu ddwy o ffilmiau rydych chi wedi eu gweld mewn diwrnod rhagolwg ffilmiau

Fe fydd digwyddiadau sydd yn cynnwys marchnata creadigol, siaradwyr gwadd, gweithdai, sgyrsiau, dolenni i ffilmiau treftadaeth, grwpiau trafod, rhediadau sydd yn cynnig mwy nag un dangosiad a ffilmiau Cymraeg yn cael eu blaenoriaethu.

**Ar gyfer ffilmiau Cymreig, rydym yn croesawu prosiectau sydd yn:**

* Ystyried gweithio gyda chanolfannau Cymraeg, arbenigwyr a grwpiau gwirfoddolwyr.
* Gweithio gyda phartneriaid i roi hwb i’r defnydd o ffilmiau Cymreig ar draws 10 neu ragor o sgriniau.
* Cynnig rhaglennu mwy eofn, estynedig gyda gwerth ychwanegol i’r profiad ffilm.
* Dathlu rhaglennu thematig a chysylltu gydag ymgyrchoedd marchnata ehangach.
* Cynnig mwy nag u dangosiad yn unig a chyfle i gynulleidfaoedd dychwelyd.

**Sut i wneud Cais**[**Edrychwch ar ein canllawiau Arddangos Ffilmiau a ffurflenni cais**](https://canolfanffilmcymru.org/cy/cefnogaeth/)

**Camau Nesaf**

Os hoffech drafod cynnig potensial gyda FHW cyn y cais, cysylltwch os gwelwch yn dda gyda:

* Lisa Nesbitt, Swyddog Datblygu - [lisa@filmhubwales.org](mailto:lisa@filmhubwales.org) / 02920 311067
* Hana Lewis, Rheolwraig Strategol y Ganolfan - [hana@filmhubwales.org](mailto:hana@filmhubwales.org) / 02920 353740

**Cyllid arall sydd ar gael**

Mae Canolfan Ffilm Cymru yn cynnig cyfleoedd drwy gydol y flwyddyn ar gyfer gweithgaredd arddangos annibynnol yng Nghymru. Rydym yn cynnig dau faes o gyllid ar draws ‘hyfforddiant a sgiliau’ a ‘chynulleidfaoedd’. Gall aelodau wneud cais i’r canlynol:

**Cynulleidfaoedd:**

* [Cronfa Arddangos Ffilm (CAFf)](https://canolfanffilmcymru.org/cy/cefnogaeth/gronfa-gaff)
* [Pot cynnig CAFf](https://canolfanffilmcymru.org/cy/cefnogaeth/potiau-cynnig/)
* [Gwnaethpwyd yng Nghymru](https://canolfanffilmcymru.org/cy/cefnogaeth/gwnaethpwyd-yng-nghymru/) (dylid gwneud ceisiadau i CAFf)
* [Ffilmiau newydd](https://canolfanffilmcymru.org/cy/cefnogaeth/cefnogaeth-fan-ar-gyfer-cyhoeddiadau-ffilm-newydd/)

**Hyfforddiant a Sgiliau:**

* [Bwrseriaethau](https://canolfanffilmcymru.org/cy/cefnogaeth/gwneud-cais-am-fwrseriaeth-hyfforddi/)

Rydym hefyd yn cynnig digwyddiadau rhwydweithio, cyrsiau hyfforddi, cymorth marchnata, newyddion ffilm a chyfle i gymryd rhan mewn [tymhorau ffilm cenedlaethol fel Film Feels.](https://filmhubwales.org/en/support/film-feels/)

**Dim yn aelod o Ganolfan Ffilm Cymru?**

Mae ein haelodaeth am ddim i gyrff cymwys ac mae’n cynnig mynediad i’n hamrediad o gyllid, cefnogaeth a manteision. [Darllenwch ein canllawiau i aelodau ac ymunwch yma.](https://canolfanffilmcymru.org/cy/ymaelodwch/)